1Valtioneuvoston asetus lelujen turvallisuudesta
8.12.2011/1218
Tämä säädös on tulostettu Edilex-lakitietopalvelusta osoitteesta
www.edilex.fi/saadokset/lainsaadanto/20111218 .
Vastuunrajoitus ja tulosteen käyttö Edilexin käyttöehtojen mukaisesti.
Lainsäädäntöä seurattu säädöskokoelman numeroon 968/2022 saakka.
Valtioneuvoston päätöksen mukaisesti, joka on tehty työ- ja elinkeinoministe-
riön esittelystä, säädetään  lelujen turvallisuudesta annetun lain (1154/2011) 61
§:n nojalla:
1 luku Yleiset säännökset
1 § Soveltamisala
Tässä asetuksessa säädetään lelujen turvallisuudesta annetun lain
(1154/2011)  soveltamisalaan kuuluvien lelujen mekaanisia ja fysikaali-
sia ominaisuuksia, syttyvyyttä, kemiallisia ominaisuuksia ja sähköomi-
naisuuksia koskevista turvallisuusvaatimuksista sekä eräiden lelutyyp-
pien varoitusmerkinnöistä.
2 luku Lelun mekaaniset ja fysikaaliset ominaisuudet
2 § Lelun vakaus, muoto ja suunnittelu
Lelun ja sen kiinnitysalustan on oltava mekaanisesti riittävän lujia ja
niin vakaita, että ne kestävät käytön aikaisen rasituksen särkymättä ja
vääntymättä niin, että siitä voi aiheutua ruumiillisen vamman vaara.
3 § Kuristumis- ja tukehtumisvaaran estäminen
Alle 36 kuukauden ikäisten lasten käyttöön selvästi tarkoitetun le-
lun, sen rakenneosien ja irtoavien osien on oltava kooltaan sellaisia,
että lapsi ei voi niellä niitä eikä vetää niitä henkeensä. Edellä säädetty
koskee myös muuta lelua, joka on tarkoitettu suuhun pantavaksi, sekä
sen rakenneosia ja siitä irtoavia osia.
Elintarvikkeeseen sisältyvän tai elintarvikkeeseen sekoitetun lelun
on oltava omassa pakkauksessaan. Tämän pakkauksen on oltava sellai-
nen, ettei lapsi voi niellä sitä eikä vetää sitä henkeensä.
4 § Elintarvikkeeseen kiinnitetty lelu
Lelua, joka on elintarvikkeessa sen nauttimishetkellä tiiviisti kiinni
niin, että elintarvike on nautittava, jotta leluun päästään käsiksi, ei saa
valmistaa, pitää kaupan eikä myydä tai muutoin luovuttaa.
5 § Vesilelu
Vesilelun on oltava sellainen, että lelun suositeltu käyttötarkoitus
huomioon ottaen vaara, että lelu menettää kelluvuutensa ja lapselle an-
tamansa tuen, on mahdollisimman vähäinen.
6 § Sisään mentävä lelu
Lelussa, jonka sisään voi mennä ja joka siten muodostaa suljetun ti-
lan, on oltava ulospääsy, jonka tarkoitettu käyttäjä voi helposti avata si-
sältä päin.
7 § Liikkumiseen tarkoitettu lelu
Lelussa, jolla sen käyttäjä voi liikkua, on oltava soveltuva ja lelun ke-
hittämään liike-energiaan nähden riittävä ja helppokäyttöinen jarru-
järjestelmä. Jarrujärjestelmä ei saa aiheuttaa lelun käyttäjälle eikä ulko-
puolisille vaaraa, joka aiheutuu siitä, että lelun käyttäjä sinkoutuu ulos
lelusta, eikä ruumiillisen vamman vaaraa.
Sähköllä toimivien päälläistuttavien lelujen rakenteellisen enimmäis-
nopeuden on oltava niin pieni, että vamman vaara on mahdollisim-
man vähäinen.
8 § Leluammus
Leluammuksen muodon ja koostumuksen sekä liike-energian, jonka
se saattaa sisältää, kun se laukaistaan tähän tarkoitukseen suunnitellus-
ta lelusta, on oltava sellainen, että lelu ei aiheuta käyttäjälleen tai ulko-
puolisille ruumiillisen vamman vaaraa.
9 § Lelun lämpötila
Lelun esillä olevien ulkopintojen enimmäis- ja vähimmäislämpötila
ei pintaa koskettaessa saa aiheuttaa vamman vaaraa.
Lelun sisältämät nesteet ja kaasut eivät saa saavuta sellaista lämpöti-
laa tai painetta, että ne muulla tavoin kuin lelun toimintaan kuuluvina
vuotavat ulos lelusta ja saattavat aiheuttaa palovammoja tai muita ruu-
miillisia vammoja.10 § Lelun äänenvoimakkuus
Lelusta, joka on suunniteltu niin, että siitä lähtee ääntä, lähtevä im-
pulssiääni tai jatkuva ääni ei saa olla niin voimakasta, että se voi vahin-
goittaa lapsen kuuloa.
11 § Aktiivilelu
Aktiivilelun on oltava sellainen, että ruumiinosien puristumis- ja
tarttumisriski ja vaatteiden tarttumisriski sekä putoamis-, törmäys- ja
hukkumisriski ovat mahdollisimman pienet. Sellaisen lelun pinnan,
jolle yksi tai useampi lapsi voi kiivetä leikkimään, on kestettävä usean
lapsen aiheuttama kuormitus.
3 luku Lelun syttyvyys
12 § Syttyvyys
Lelun paloturvallisuus on riittävä, jos:
1) se ei pala joutuessaan suoraan kosketuksiin liekin tai kipinän tai
muun mahdollisen sytytyslähteen kanssa;
2) sen ainesosat eivät ole helposti syttyviä ja liekki sammuu, kun sy-
tytyslähteen vaikutus lakkaa;
3) se syttyessään palaa hitaasti ja liekki leviää hitaasti; tai
4) se on suunniteltu niin, että materiaalit mekaanisesti hidastavat
palamista.
Lelussa mahdollisesti olevat palavat ainesosat eivät saa aiheuttaa
muiden lelussa käytettyjen materiaalien syttymisvaaraa.
13 § Syttyviksi muuttuvat aineet ja seokset
Lelu, johon on sen toiminnan vuoksi lisättävä aineita tai seoksia, ei
saa sisältää sellaisia aineita tai seoksia, jotka voivat muuttua syttyviksi
menettäessään haihtuvia syttymättömiä rakenneosia.
14 § Räjähtävyys
Muu lelu kuin lelunalli ei saa olla räjähtävä eikä sisältää osia tai ai-
neita, jotka voivat räjähtää, kun lelua käytetään tarkoitetulla tai enna-
koitavissa olevalla tavalla.
Lelu ei saa sisältää aineita tai seoksia,
1) jotka toisiinsa sekoittuessaan saattavat räjähtää kemiallisen reak-
tion tai kuumenemisen vuoksi;
2) jotka saattavat räjähtää sekoittuessaan hapettavien aineiden kans-
sa;
3) jotka sisältävät sellaisia haihtuvia aineita, jotka syttyvät herkästi
ilmassa taikka muodostavat syttyvän tai räjähtävän kaasuilmaseoksen.
4 luku Lelun kemialliset ominaisuudet
15 § (11.5.2017/285)  Syöpää aiheuttaviksi, sukusolujen perimää
vaurioittaviksi tai lisääntymiselle vaarallisiksi luokitellut aineet
Aineiden ja seosten luokituksesta, merkinnöistä ja pakkaamisesta se-
kä direktiivien 67/548/ETY  ja 1999/45/EY  muuttamisesta ja kumoa-
misesta ja asetuksen (EY) N:o 1907/2006  muuttamisesta annetussa
Euroopan parlamentin ja neuvoston asetuksessa (EY) N:o 1272/2008
syöpää aiheuttaviksi, sukusolujen perimää vaurioittaviksi tai lisäänty-
miselle vaarallisiksi luokiteltuja aineita tai seoksia ( CMR-aine ) ei saa
käyttää lelussa eikä sen osissa.
Edellä 1 momentissa tarkoitettuja aineita ja seoksia voidaan kuiten-
kin käyttää, jos:
1) aineiden ja seosten pitoisuudet eivät ylitä 1 momentissa maini-
tussa asetuksessa säädettyjä pitoisuusrajoja;
2) aineet ja seokset ovat lasten ulottumattomissa, kun lelua käyte-
tään tarkoitetulla tai ennakoitavissa olevalla tavalla; tai
3) kyseessä on ruostumattomasta teräksestä valmistetuissa leluissa tai
lelujen osissa taikka sähkövirran johtamiseen tarkoitetuissa lelujen osis-
sa oleva 1 momentissa mainitun asetuksen mukaisen vaaraluokan ka-
tegoriaan 2 kuuluva nikkeli tai muu CMR-aine, josta komissio on teh-
nyt päätöksen lelujen turvallisuudesta annetun Euroopan parlamentin
ja neuvoston direktiivin 2009/48/EY  46 artiklan 3 kohdassa säädetyn
menettelyn mukaisesti.
Elintarvikkeiden kanssa kosketuksiin joutuvia materiaaleja koskevis-
ta kielloista säädetään elintarvikelaissa (23/2006) .
15 a § (11.5.2017/285)  Erityiset raja-arvot eräissä leluissa käytettä-
ville kemikaaleille
Liitteessä 1 mainituille kemikaaleille säädettyjä erityisiä raja-arvoja
on noudatettava, jos niitä käytetään alle 36 kuukauden ikäisten lasten
2käyttöön tarkoitetuissa leluissa tai muissa suuhun pantavaksi tarkoite-
tuissa leluissa.
16 § N-nitrosoamiinit ja N-nitrosoituvat aineet
N-nitrosoamiinit ja N-nitrosoituvat aineet ovat kiellettyjä alle 36
kuukauden ikäisten lasten käyttöön tarkoitetuissa leluissa ja muissa
suuhun pantavissa leluissa, jos N-nitrosoamiinia siirtyy yli 0,05 milli-
grammaa kilogrammaa kohden tai N-nitrosoituvaa ainetta yli 1 milli-
grammaa kilogrammaa kohden.
17 § (11.5.2017/285)  Kosmeettisia valmisteita sisältävää lelua kos-
keva yleinen turvallisuusvaatimus
Nukeille tarkoitetun leikkikosmetiikan sekä muun kosmeettisia
valmisteita sisältävän lelun on täytettävä kosmeettisista valmisteis-
ta annetun Euroopan parlamentin ja neuvoston asetuksen (EY) N:o
1223/2009  sekä kosmeettisista valmisteista annetun lain (492/2013)
vaatimukset.
18 § Hajulautapeliä, kosmetiikan harrastepakkausta ja makupeliä
koskeva ikäraja
Hajulautapeliä, kosmetiikan harrastepakkausta ja makupeliä ei saa
saattaa markkinoille tai asettaa saataville markkinoilla alle 36 kuukau-
den ikäisten lasten käyttöön.
5 luku Sähköominaisuudet
19 § Sähkövirtaa sekä jännitettä koskevat vaatimukset
Lelun virtalähteen nimellisjännite ei saa olla yli 24 volttia eikä lelun
osien, joihin pääsee käsiksi, jännite saa olla yli 24 volttia.
Lelun sisäinen jännite ei saa olla yli 24 volttia, ellei ole varmistettu,
että syntyvä jännitteen ja virran yhdistelmä ei johda riskeihin tai vaa-
ralliseen sähköiskuun, vaikka lelu rikkoutuisi.
20 § Ennakoitavissa oleviin vikatilanteisiin varautuminen
Lelu on suojattava vaaroilta, joita sähköinen virtalähde voi ennakoi-
tavissa olevissa vikatilanteissa aiheuttaa.
21 § Sähkökäyttöisen lelun tuottama säteily
Sähkökäyttöisen lelun tuottama sähkö-, magneetti- ja sähkömag-
neettikentän sekä muun säteilyn on rajoittuva lelun toiminnan kannal-
ta välttämättömään ja sen on oltava tasoltaan turvallista. Sähköturval-
lisuuslaissa (410/1996)  ja sen nojalla annetuissa säädöksissä säädetään
sähkölaitteiden turvallisuudesta.
SähköturvallisuusL 410/1996  on kumottu SähköturvallisuusL:lla 1135/2016 , joka
on voimassa 1.1.2017 alkaen.
22 § Sähköisen valvontajärjestelmän sisältävä lelu
Lelun, jossa on sähköinen valvontajärjestelmä, on toimittava turval-
lisesti, vaikka sähköjärjestelmään tulee toimintahäiriö tai se lakkaa toi-
mimasta järjestelmän rikkoutumisen tai ulkoisen tekijän vuoksi.
23§ Lelun tuottaman valon tai aiheuttaman muun säteilyn aiheut-
tamat riskit
Lelu ei saa aiheuttaa terveysvaaraa eikä silmien tai ihon vammautu-
misriski lasersäteiden, valodiodien tai muun tyyppisen säteilyn vuoksi.
24 § Lelun sähkömuuntaja
Lelun sähkömuuntajan on oltava erillään lelusta.
6 luku Eräiden lelutyyppien erityiset varoitusmerkin-
nät
25 § Varoitusmerkintä alle 36 kuukauden ikäiselle soveltumatto-
massa lelussa
Jos lelu saattaa olla vaarallinen alle 36 kuukauden ikäisille lapsille,
valmistajan on merkittävä leluun tai lelun pakkaukseen varoitus, jos-
ta käy ilmi, ettei lelu sovellu alle kolmivuotiaille. Valmistaja voi esittää
varoituksen myös seuraavalla kuvalla:
Varoitusten ohessa tai käyttöohjeessa on oltava lyhyt selostus vaaras-
ta.
Varoitusta ei tarvitse liittää leluun, joka toimintansa, kokonsa, luon-
teensa, ominaisuuksiensa tai muun syyn vuoksi on selvästi sopimaton
alle 36 kuukauden ikäisille lapsille.
26 § Aktiivilelun varoitusmerkintä
Valmistajan on merkittävä aktiivileluun seuraava varoitus: ”Ainoas-
taan kotikäyttöön”. Valmistajan on annettava lelun oikeaa kokoamis-
tapaa koskevat ohjeet, joissa mainitaan ne osat, jotka väärin koottui-
na saattavat aiheuttaa vaaraa. Valmistajan on annettava tietoja sopivista
pinnoista, joille lelu voidaan asettaa.
27 § Toiminnallisen lelun varoitusmerkintä
Valmistajan on merkittävä toiminnalliseen leluun seuraavanlainen
varoitus: ”Lelua saa käyttää ainoastaan aikuisen välittömässä valvon-
nassa”. Tällaisen lelun mukana on lisäksi oltava käyttöohjeet ja ohjeet
tarvittavista varotoimenpiteistä sekä varoitus, että näiden varotoimen-
piteiden laiminlyönti saattaa lelun käyttäjän alttiiksi erikseen luetelluil-
le vaaroille, jotka yleensä liittyvät siihen laitteeseen tai tuotteeseen, jon-
ka pienoismalli tai jäljitelmä lelu on. Ohjeissa on myös mainittava, että
lelu on pidettävä poissa valmistajan määrittämää ikää nuorempien las-
ten ulottuvilta.
28 § Kemiallisen lelun varoitusmerkintä
Valmistajan on merkittävä vaarallisia aineita tai seoksia sisältävän le-
lun käyttöohjeisiin varoitus näiden aineiden tai seosten vaarallisuudes-
ta ja maininta varotoimenpiteistä, jotka on selkeästi eriteltävä lelutyyp-
pien mukaan. Käyttöohjeissa on myös annettava ensiapuohjeet tällai-
sen lelun käytöstä mahdollisesti aiheutuvan vakavan onnettomuuden
varalta. Valmistajan on myös ilmoitettava ohjeissa, että lelu on pidettä-
vä poissa valmistajan määrittämää ikää nuorempien lasten ulottuvilta.
Edellä 1 momentissa säädettyjen käyttöohjeiden lisäksi valmistajan
on merkittävä kemiallisen lelun pakkaukseen seuraava varoitus: ”Ei alle
(valmistajan määrittämä ikä)-vuotiaille lapsille. Lelua saa käyttää vain
aikuisen valvonnassa”.
29 § Lasten luistimia, rullaluistimia, rullalautoja, potkulautoja ja
lelupolkupyöriä koskevat varoitusmerkinnät
Jos lasten luistimia, rullaluistimia, rullalautoja, potkulautoja ja lelu-
polkupyöriä myydään leluina, valmistajan on merkittävä niihin seuraa-
va varoitus: ”Käytettävä suojavarusteita. Ei saa käyttää liikenteessä”.
Käyttöohjeessa on lisäksi oltava maininta siitä, että lelua on käytet-
tävä varoen, koska sen käyttäminen vaatii erityistä taitoa. Suositeltavis-
ta turvavarusteista on myös mainittava.
30 § Vesilelua koskeva varoitus
Valmistajan on merkittävä vesileluun seuraava varoitus: ”Lelua saa
käyttää vain aikuisen valvonnassa vedessä, jossa lapsi ylettyy pohjaan”.
31 § Elintarvikkeeseen sisältyvää lelua koskeva varoitus
Elintarvikkeeseen sisältyvään tai niihin sekoitettuun leluun on val-
mistajan kiinnitettävä seuraava varoitus: ”Sisältää lelun. Aikuisen val-
vonta suositeltavaa”.
32 § Suojavaruste- ja kypäräjäljitelmälelua koskeva varoitus
Valmistajan on merkittävä leluun, joka jäljittelee suojavarustetta tai
kypärää, seuraava varoitus: ”Tämä lelu ei suojaa vammoilta”.
333 § Pienen lapsen sängyn, lastenvaunun tai muun vastaavan va-
rusteen yläpuolelle kiinnitettävää lelua koskeva varoitus
Valmistajan on merkittävä pienen lapsen sängyn, lastenvaunun tai
muun vastaavan varusteen yläpuolelle kiinnitettäväksi tarkoitetun le-
lun myyntipakkaukseen seuraava varoitus: ”Jotta lapsi ei kietoutui-
si naruun tai kuristuisi, lelu on otettava pois ennen kuin lapsi oppii
konttaamaan”. Tämä varoitus on merkittävä pysyvästi myös leluun.
34 § Hajulautapelin, kosmetiikan harrastepakkauksen ja makupe-
lin pakkauksessa annettava varoitus
Valmistajan on merkittävä hajulautapelin, kosmetiikan harrastepak-
kauksen ja makupelin pakkaukseen seuraava varoitus: ”Sisältää hajus-
teita, jotka saattavat aiheuttaa allergiaa”.7 luku Voimaantulo
35 § Voimaantulo
Tämä asetus tulee voimaan 1 päivänä tammikuuta 2012. Sen 15–18
§ tulevat kuitenkin voimaan 20 päivänä heinäkuuta 2013.
Euroopan parlamentin ja neuvoston direktiivi 2009/48/EY  (32011L0048),
EUVL L 170, 30.6.2009, s.1
4Liite 1 (11.5.2017/285)
Aine CAS-numero Raja-arvo
1. TCEP 115–96–8 5 mg/kg (pitoisuusraja)
2. TCPP 13674–84–5 5 mg/kg (pitoisuusraja)
3. TDCP 13674–87–8 5 mg/kg (pitoisuusraja)
4. Bisfenoli A 80–05–7 0,04 mg/l (siirtymisen raja-arvo) standardeissa EN 71–10:2005 ja EN
71–11:2005 vahvistettujen menetelmien mukaisesti 1 
(25.10.2018/831)
5. Formamidi 75–12–7 20 µg/m 3  (päästöraja) enintään 28 päivää vaahtomaisten lelumateri-
aalien päästötestin aloittamisesta, kun pitoisuus on suurempi kuin 200
mg/kg (pitoisuuteen perustuva raja-arvo).
6. 1,2-Bentsisotiatsol-3(2H)-oni 2634–33–5 5 mg/kg (pitoisuusraja) vesipitoisissa lelumateriaaleissa standardeissa
EN 71–10:2005 ja EN 71–11:2005 vahvistettujen menetelmien mukai-
sesti
7. Seuraavien reaktiomassa: 5-kloo-
ri-2-metyyli-4-isotiatsolin-3-oni
[EY-numero 247-500-7] ja 2-me-
tyyli- 2H-isotiatsolin-3-oni [EY-
numero 220-239-6] (3:1- seos)55965–84–9 1 mg/kg (pitoisuusraja) vesipitoisissa lelumateriaaleissa
8. 5-kloori-2-metyyli-
isotiatsolin-3(2H)-oni26172–55–4 0,75 mg/kg (pitoisuusraja) vesipitoisissa lelumateriaaleissa
9. 2-metyyli-isotiatsolin-3(2H)-oni 2682–20–4 0,25 mg/kg (pitoisuusraja) vesipitoisissa lelumateriaaleissa
10. Fenoli 108–95–2 5 mg/l (siirtymisen raja-arvo) polymeerimateriaaleissa standardeis-
sa EN 71-10:2005 ja EN 71-11:2005 vahvistettujen menetelmien mu-
kaisesti. 10 mg/kg (pitoisuusraja) säilöntäaineena standardeissa EN
71-10:2005 ja EN 71-11:2005 vahvistettujen menetelmien mukaises-
ti 2 
(25.10.2018/831)
11. Formaldehydi 50-00-0 1,5 mg/l (siirtymisen raja-arvo) polymeerisessä lelumateriaalissa
0,1 ml/m 3  (päästöraja) hartsisidosteisessa puisessa lelumateriaalissa
30 mg/kg (pitoisuusraja) tekstiiliä olevassa lelumateriaalissa
30 mg/kg (pitoisuusraja) nahkaa olevassa lelumateriaalissa
30 mg/kg (pitoisuusraja) paperia olevassa lelumateriaalissa
10 mg/kg (pitoisuusraja) vesipohjaisessa lelumateriaalissa. 3 
(29.4.2021/371)
12. Aniliini 62-53-3 30 mg/kg pelkistävän lohkeamisen jälkeen lelumateriaalina käytettä-
vissä tekstiileissä ja nahassa
10 mg/kg vapaana aniliinina sormiväreissä
30 mg/kg pelkistävän lohkeamisen jälkeen sormiväreissä 4 
(24.11.2022/927)
 1  Komission direktiivi (EU) 2017/898  lelujen turvallisuudesta annetun Euroopan parlamentin ja neuvoston direktiivin 2009/48/EY  liitteen II
lisäyksen C muuttamisesta leluissa käytettävien kemikaalien erityisten raja-arvojen asettamista varten bisfenoli A:n osalta (25.10.2018/831)
 2  Komission direktiivi (EU) 2017/774  lelujen turvallisuudesta annetun Euroopan parlamentin ja neuvoston direktiivin 2009/48/EY  liitteen II
lisäyksen C muuttamisesta leluissa käytettävien kemikaalien erityisten raja-arvojen asettamista varten fenolin osalta (25.10.2018/831)
 3  Komission direktiivi (EU) 2019/1929 , annettu 19 päivänä marraskuuta 2019, Euroopan parlamentin ja neuvoston direktiivin 2009/48/EY
liitteessä II olevan lisäyksen C muuttamisesta tietyissä leluissa käytettävien kemikaalien erityisten raja-arvojen asettamista varten formaldehydin
osalta (29.4.2021/371)
 4  Komission direktiivi (EU) 2021/903  Euroopan parlamentin ja neuvoston direktiivin 2009/48/EY  muuttamisesta siltä osin kuin on kyse anilii-
nin erityisistä raja-arvoista tietyissä leluissa
Liite 1:n alaviitteiden 1 ja 2 (831/2018)  sanamuotoa on oikaistu.
Muutossäädösten voimaantulo ja soveltaminen:
17.6.2015/779:  Tämä asetus tulee voimaan 1 päivänä heinäkuuta
2015.
Komission direktiivi 2014/84/EU  lelujen turvallisuudesta annetun Euroo-
pan parlamentin ja neuvoston direktiivin 2009/48/EY  liitteessä II olevan li-
säyksen A muuttamisesta nikkelin osalta (32014L0084) EUVL N:o L 192,
1.7.2014, s. 4917.12.2015/1505:  Tämä asetus tulee voimaan 21 päivänä joulukuuta
2015.
Komission direktiivi 2014/79/EU  lelujen turvallisuudesta annetun Euroo-
pan parlamentin ja neuvoston direktiivin 2009/48/EY  liitteessä II olevan li-
säyksen C muuttamisesta TCEP:n, TCPP:n ja TDCP:n osalta (32014L0079)
EUVL L 182, 21.6.2014, s. 49  , Komission direktiivi 2014/81/EU  lelujen
turvallisuudesta annetun Euroopan parlamentin ja neuvoston direktiivin
2009/48/EY  liitteessä II olevan lisäyksen C muuttamisesta bisfenoli A:n osalta
(32014L0081) EUVL L 183, 24.6.2014, s. 49
511.5.2017/285:  Tämä asetus tulee voimaan 24 päivänä toukokuu-
ta 2017. Sen liitteessä 1 olevan taulukon 7–9 kohta tulevat kuitenkin
voimaan vasta 24 päivänä marraskuuta 2017.
Komission direktiivi (EU) 2015/2115  (32015L2115); EUVL L 306,
24.11.2015, s. 17  , Komission direktiivi (EU) 2015/2116  (32015L2116);
EUVL L 306, 24.11.2015, s. 20  , Komission direktiivi (EU) 2015/2117
(32015L2117); EUVL L 306, 24.11.2015, s. 23
25.10.2018/831:  Tämä asetus tulee voimaan 4 päivänä marraskuuta
2018. Sen liitteen 1 kohta 4 tulee kuitenkin voimaan vasta 26 päivänä
marraskuuta 2018.
Komission direktiivi 2017/774/EU  (32017L0774); EUVL L 115,
4.5.2017, s. 47  , Komission direktiivi 2017/898/EU  (32017L0898); EUVL L
138, 25.5.2017, s. 12829.4.2021/371:  Tämä asetus tulee voimaan 21 päivänä toukokuuta
2021.
Komission direktiivi (EU) 2019/1929 , annettu 19 päivänä marraskuuta
2019, Euroopan parlamentin ja neuvoston direktiivin 2009/48/EY  liitteessä
II olevan lisäyksen C muuttamisesta tietyissä leluissa käytettävien kemikaalien
erityisten raja-arvojen asettamista varten formaldehydin osalta
24.11.2022/927:  Tämä asetus tulee voimaan 5 päivänä joulukuuta
2022.
Komission direktiivi (EU) 2021/903  (32021L0903); EUVL L 197,
4.6.2021, s. 110 –113